CELEX: 52013PC0778
Language: hu
Date: 2013-11-11 00:00:00
Title: Ajánlás A TANÁCS HATÁROZATA az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv Bizottság általi, az Európai Atomenergia-közösség nevében történő megkötésének jóváhagyásáról

|
			
		
		
		52013PC0778
		
			Ajánlás A TANÁCS HATÁROZATA az egyrészről az Európai Közösségek és tagállamaik, másrészről Macedónia Volt Jugoszláv Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült jegyzőkönyv Bizottság általi, az Európai Atomenergia-közösség nevében történő megkötésének jóváhagyásáról /* COM/2013/0778 final */
			
				
		
		
			
			   	INDOKOLÁS
2012. szeptember 24-én a Tanács
felhatalmazta a Bizottságot, hogy az Európai Unió és tagállamai, valamint a
Horvát Köztársaság nevében tárgyalásokat kezdjen Macedónia Volt Jugoszláv
Köztársasággal az egyrészről az Európai Közösségek és tagállamaik,
másrészről Macedónia Volt Jugoszláv Köztársaság közötti stabilizációs és
társulási megállapodáshoz (a továbbiakban: STM) csatolt, a Horvát Köztársaság
Európai Unióhoz való csatlakozásának figyelembevétele céljából készült
jegyzőkönyv megkötéséről.
Ezek a tárgyalások a Macedónia Volt Jugoszláv
Köztársasággal előzetesen a témában folytatott technikai konzultációkat
követően, 2012. december 18-án kezdődtek. További tárgyalási
fordulókra került sor 2013. január 25-én és 2013. április 10-én. Macedónia Volt
Jugoszláv Köztársaság kormánya 2013. október 25-én megerősítette, hogy
elfogadja a jegyzőkönyvet. A jegyzőkönyvet úgy tettük naprakésszé,
hogy tükrözze a 2013. évi uniós vámtarifát, valamint a vámok STM szerinti
fokozatos eltörlését. A jegyzőkönyv szövege e dokumentum mellékletét
képezi.
A Bizottság javasolja, hogy a
Tanács határozzon a jegyzőkönyv Európai Unió nevében történő
aláírásáról és ideiglenes alkalmazásáról, és kösse meg a jegyzőkönyvet az
Európai Unió és tagállamai nevében. Az Európai Atomenergia-közösség is részes
fele a stabilizációs és társulási megállapodásnak. A jegyzőkönyvnek az
Európai Atomenergia-közösség nevében történő megkötése érdekében a
Bizottság azt javasolja, hogy a Tanács adja jóváhagyását a jegyzőkönyv
megkötéséhez az Európai Atomenergia-közösséget létrehozó szerződés 101.
cikke második bekezdésének megfelelően.
Az Európai
Atomenergia-közösséget létrehozó szerződés 101. cikke szerint a
megállapodás aláírásáról szóló határozatot a Bizottság fogadja el, a
megállapodás megkötéséről szóló határozatot pedig a Bizottság fogadja el a
Tanács jóváhagyásával. Ezért különböző határozatok elfogadása szükséges a
jegyzőkönyvnek az EU és az Európai Atomenergia-közösség általi aláírásáról
és megkötéséről.
A jegyzőkönyvnek az
Európai Atomenergia-közösség nevében történő megkötése érdekében a
Bizottság azt javasolja, hogy a Tanács:
–                        
adja jóváhagyását a jegyzőkönyv megkötéséhez
az Európai Atomenergia-közösséget létrehozó szerződés 101. cikke második
bekezdésének megfelelően.
Ajánlás
A TANÁCS HATÁROZATA
az egyrészről az Európai Közösségek és
tagállamaik, másrészről Macedónia Volt Jugoszláv Köztársaság közötti
stabilizációs és társulási megállapodáshoz csatolt, a Horvát Köztársaság
Európai Unióhoz történő csatlakozásának figyelembevétele céljából készült
jegyzőkönyv Bizottság általi, az Európai Atomenergia-közösség nevében
történő megkötésének jóváhagyásáról
AZ EURÓPAI UNIÓ TANÁCSA,
tekintettel az Európai Atomenergia-közösséget
létrehozó szerződésre és különösen annak 101. cikke második bekezdésére,
tekintettel a Bizottság ajánlására,
mivel:
(1)                   
2012. szeptember 24-én a Tanács felhatalmazta a
Bizottságot, hogy tárgyalásokat kezdjen Macedónia Volt Jugoszláv Köztársasággal
az egyrészről az Európai Közösségek és tagállamaik, másrészről
Macedónia Volt Jugoszláv Köztársaság közötti stabilizációs és társulási
megállapodáshoz csatolt, a Horvát Köztársaság Európai Unióhoz történő
csatlakozásának figyelembevétele céljából készült jegyzőkönyv
megkötéséről.
(2)                   
E tárgyalások sikeresen lezárultak.
(3)                   
Jóvá kell hagyni a jegyzőkönyv Bizottság
általi megkötését az Európai Atomenergia-közösség hatáskörébe tartozó
vonatkozásokat illetően.
(4)                   
A jegyzőkönyv aláírása és megkötése külön
eljárás tárgyát képezi az Európai Unió hatáskörét illető kérdések
tekintetében,
A KÖVETKEZŐKÉPPEN HATÁROZOTT:
Egyetlen cikk
Jóváhagyásra kerül az egyrészről az
Európai Közösségek és tagállamaik, másrészről Macedónia Volt Jugoszláv
Köztársaság közötti stabilizációs és társulási megállapodáshoz csatolt, a
Horvát Köztársaság Európai Unióhoz történő csatlakozásának
figyelembevétele céljából készült jegyzőkönyv (a továbbiakban: a
jegyzőkönyv) Bizottság általi, az Európai Atomenergia-közösség nevében
történő megkötése.
A jegyzőkönyv szövegét csatolták az
egyrészről az Európai Közösségek és tagállamaik, másrészről Macedónia
Volt Jugoszláv Köztársaság közötti stabilizációs és társulási megállapodáshoz
csatolt, a Horvát Köztársaság Európai Unióhoz történő csatlakozásának
figyelembevétele céljából készült jegyzőkönyv aláírásáról és ideiglenes
alkalmazásáról szóló tanácsi határozathoz.
Kelt Brüsszelben, 
                                                                       a
Tanács részéről
                                                                       az
elnök